Oñatin dena prest Kilometroetarako | El Diario Vasco\nGipuzkoaOñatin dena prest Kilometroetarako\nOñatin dena prest Kilometroetarako\nUgarte, Ibarzabal, Artola, Egibar eta Guridi\nAuto partikularrek ezingo dute Udanatik behera azaldu. Festaren osagaietako bat Nazioarteko Artzain Txakur Txapelketa izango da\nFELIX IBARGUTXI Jueves, 14 septiembre 2017, 17:34\nOñatiarrak Donostiara etorri dira, Ikastolen Etxera, hilaren 24ko Kilometroen festa aurkeztera. ‘Lekaixoka’ du leloa aurtengo jaiak, oihu batekin deitzen zitzaiolako jendeari garai batean, auzolanean parte har zezan, eta KMK hau ere auzolanean antolatu omen dute. Hamasei bazordek jardun dute lanean urtean zehar eta 24an 1.600 boluntario ariko dira.\nBigarren aldia da KMK Oñatin egiten dena. Ohitura izaten da urriaren lehen igandean egitea, baina sanmigelak direla eta zortzi egun aurreratu dute oñatiarrek. Bost kilometro inguru ditu aurtengo zirkuituak, eta 1989ko haren oso antzekoa da, baina kontrako noranzkoan egingo da aurten.\nZirkuituak lau gune nagusi lotuko ditu. Plazakoa izango da lehenengoa eta handiena, eta bertan izango da irekiera ekitaldia, 09:30ean. Plazatik, Kale Barrian gora abiatuta, bigarren gunera iritsiko da bisitaria, San Martinera. Han, landa ingurunean sartuko da, naturarekin harreman zuzenean. Asentzioko ermita inguruan kokatuko da hirugarren gunea, eta handik Berezaora egingo du, laugarren gunera.\nBerezao atzean utzita, berriz ere hirigunera sartuko da herritarra, lehenengo gunea dagoen plazara iristeko.\nLanda ingurunea eta hirigunea uztartzen dituen zirkuitua guztiek parte hartzeko modukoa da. Ibilbidea asfaltatuta dago bere osotasunean eta ez dago aldapa nabarmenik. Hain justu ere, irisgarritasuna izan da zirkuituaren osaketan oso kontutan izan den irizpidetako bat.\nZirkuituak bi sarrera soilik izango ditu, biak ala biak plazako gune nagusira. Bata kiroldegi parean egokituko da, bigarrena Sietevientos edo Zazpibidietako bidegurutzean.\nTrafikoari dagokionez, Elorregitik (San Prudentzio) baino ezin izango dela joan Oñatiraino. Udanako mendatea itxita egongo da ibilgailu partikularrendako . Soilik autobusak pasatu ahal izango dira. Bi arrazoi nagusi daude erabaki horren atzetik: lehenengoa Udanatik behera etorrita, herrian ez dagoela gune aproposik aparkalekuak antolatzeko. Hori dela eta, herriaren beste aldean, Zubillaga aldean kokatu dituzte eguneko aparkaleku guztiak. Bigarren arrazoia, Udanatik etorriz gero zirkuituaren zati bat zeharkatu beharko lukete autoek, eta hori ezinezkoa da.\nGuztira zortzi aparkaleku handi egongo dira prestatuta egun horretarako. Hilerriaren inguruan 350 autobusendako tokia egongo da. Autoendako egokitutakoen artean herritik gertuen dagoen aparkalekua Otadui zuhaiztikoa izango da; 400 bat autorendako tokia egongo da han. Bi gune horietatik zuzenean sartuko dira herritarrak zirkuitura. Beste aparkalekuak Torreauzon, Ulma eraikuntzak enpresan, Fagor Showroom gunean, Lana eta Stadler inguruan Ulma Piping eta Mekalki aurrean eta suhiltzaileen ondoan izango dira. Azken sei gune horietatik lotura-autobusak egongo ira herrigunera joateko.\nBestalde, inguruko herrietakoei bizkletaz joateko deia egin diete. Bidegorritik bizikletaz joateko bi topagune egongo dira. Arrasateko Eroskin eta Labegaraietan, 10:00etan elkartuko dira. Horiek denak 10:30ean Elorregin elkartuko dira, elkarrekin Oñatira joateko. Institutu aurrean egongo da bizikletendako aparkaleku erraldoia eta zainduta egongo dagoizetik iluntzera arte.\nUrtero Oñatin ospatzen den Nazioarteko Artzain Txakur Txapelketak eta Kilometroak 2017k bat egin dute eta ikastolen festara doazenek lehiaketa hau ikusi ahal izango dute. Zirkuituaren bigarren gunean bertan izango da, Santa Lutziako zelaian. Erronkako finala zelai horretan bertan egingo da eta gainera, keinu bat egingo zaio finalean Artzain Txakur Txapelketari; izan ere, goizeko lehiaketan egindako froga errepikatu beharko dute erronkalariek, begiak itxita.\nUna mujer francesa de 64 años, primera ahogada este verano en las playas de Gipuzkoa Avanza la pasarela Herrera-Trintxerpe


Azterketa baten arabera, minusbaliatuek irisgarritasun-arazoak dituzte finantza-erakundeen webguneetan. | Consumer\nAzterketa baten arabera, minusbaliatuek irisgarritasun-arazoak dituzte finantza-erakundeen webguneetan.\nAztertutako hamabost atarien arrakasta-portzentajea %14,82koa da\nAtzo zabaldu zen Discapnet-eko Infoaccesibilidad Behatokiaren azterketa baten arabera, ezgaitasuna duten pertsonek oraindik ere irisgarritasun-arazoak dituzte bankuen eta aurrezki-kutxen webguneetan. Aztertutako hamabost atarietatik, La Caixak bakarrik gainditu du% 50eko arrakasta ikuspuntu teknikotik. Horregatik, sektore hori da azterlanean gutxien baloratu dena.\neBankinter ataria (%30) eta Caja Madrid ataria (%25 arrakastatsua irizpide teknikoak betetzen) La Caixaren atzetik daude (%61,54). Laginaren irisgarritasun-ezaugarriak betetzeko arrakasta-portzentajea %14,82koa da. Izan ere, gainerako hamabi atariek ez zuten %25eko arrakasta lortu, Discapneten arabera.\nNahiz eta bankuen sektorea izan irisgarritasun-arazoekiko kezka agertu duen bakanetako bat, atariek “ez dute oinarrizko irizpideen aplikazioa beren lan-errutinetan sartu”, Discapnet-eko Behatokiko arduradunek nabarmendu zutenez. 2012an, ekimen pribatuko web atariak ezinduen eskura diseinatu beharko dira.\nErabiltzaileek egindako 450 ataza oinarritzat hartuta, azterketak erakusten du% 60,89 ongi amaitu zela, eta% 26, berriz, gaizki amaitu zela. Gainerako %13,11 zerbitzuen irisgarritasun arazo larriengatik utzi behar izan ziren lanen kopuruari dagokio. Lanak konbinatu egin ditu 12 irizpideren azterketa teknikoa. Irizpide horiek betetzen ez badira, irisgarritasunari kalte egiten zaio, eta ezgaitasun eta ezgaitasun desberdinak dituzten eta ezgaitasunik ez duten erabiltzaileen esperientziarekin eta balorazioarekin batera, atarien irisgarritasun-mailari buruzko iritzia eman dute.\nirisgarritasuna minusbaliatuak portales-eu


Hemen gaude, besteak beste, Txikia baitzuen izena - Iratzar Fundazioa\nHemen gaude, besteak beste, Txikia baitzuen izena\nTxikia zuen guda izena. Hitz hauekin hasten da Telesforo Montzonek Eustakio Mendizabali, hau da, Txikiari egindako kantua. Duela 45 urte hil zuten Txikia Algortan ETAko kidea zelarik. Kantua, Txikiaren hainbat borroka kideen grabazio klandestino baten bidez hasi zen zabaltzen, baina Pantxoa eta Peioren bertsioa da ezagunena, zalantzarik gabe.\nDuela aste batzuk hasi nintzen gogoeta hau idazten aipatu kantuaz nahiz gatazka armatuaz hitz egiteko asmoz. Helburu hori baztertu gabe, ikuspegia fintzea erabaki dut, gertatzen ari denak eragiten dizkidan emozioei erreparatuz egin nahi baitut ene ekarpena. Agian makur nabil, baina uste dut ez naizela hau guzia intentsitate emozional handiaz bizitzen ari den bakarra. Gauzak honela eta kontrakoa pentsatzen ohi badugu ere, uste dut gertuen dugunetik harago pentsatzeko parada ematen ahal digula hainbat emozio aintzat hartzeak. Bestela esanik, iruditzen zait sentitzen ari garenari begira jartzea baliagarria izan daitekeela ikuspegi estrategikoa garatzeko.\nETAren zikloaren bukaeraren aitzin gaude. Errelatoaren bataila deitzen den hori gatazka politikoaren jantzia besterik ez da, baina lehia hori ez da soilik maila orokorrean gauzatzen. Gure egunoroko bizitzan atzematen da eragina, iragana, oraina eta geroa korapilatzen direlarik aldaketa une berezi honetan. Sumatzen dugu historia liburuetan agertuko den gertaera handi baten atarian gaudela, baina honek dakarrena kudeatzea ez da erraza, politika, borroka, mundua aldatzeko jarduera, kontzeptu potolo hauek guziek gure bizitzaren muina ukitzen baitute.\nLehengo egunean, Baigorrin, Nafarroaren Egunaren bezperan, lagun batzuekin afaldu ondotiko giro ederrean, Ken Zazpiren Hemen gaude kantuak hunkitu ninduen. Bai, lagun asko eta askoren moduan nik ere emozio korapilatuak sentitzen ditut egun bereziotan, “ziklo” hitz hotzak hamaika bizipen bero barnebiltzen baititu.\nBaigorriko zubiaren gainean egin genuen topo Eñaut Elorrietarekin biharamunean, kantuaren oroimena burutik ezin aldenduz nenbilela. Halako kasualitatez josten da gure bizitza eta ordu batzuk beranduago, gauean, beste hainbat musikarirekin borroka kantuak jotzen hasi ginenean emozio bereziak atzeman nituen inguruan dantzan eta kantuz genituenen artean. Iragarki ergel batek hodeien usaina aipatzen zuen, konpresak saltzeko, oroituko duzue. Ziklo baten bukaeraren usaina definitzen ez nuke jakinen, baina une hartan eta beste batzuetan hauteman dut azken asteotan, guzi honek eragina baitu guregan, eragin zuzena, bizirik baikaude, sentimenez eginak garelako, gure gorputzak sentitu egiten duelako, besteek egiten dutenak eragina baitu guregan, guk egiten dugunak haiengan bezala.\nHemen gaude, bai, ziklo baten itxieraren atarian. Maite genituen gauzengatik erori ginen preso dio Ken Zazpik musikatu zuen Joseba Sarrionandiaren bertsoak. Eta gure maitasuna ez dago preso, hori ere kantuak dakar. Ez, gure maitasuna ez dago preso, eta aske ez bada ere, Euskal Herria bera ez dago preso, ez bederen duela 60 urte zegoen moduan.\nGure herriaren borrokek ateak ireki dituzte, bide berriak ibiltzeko aukerak sortuz. Menpekotasuna ez dugu gainditu, errepresioa ez da eten, atzeraka doaz askatasunak espainiar nahiz frantziar estatuetan, itxikeria gordina izan da gatazkaren ziklo armatua ixteko hautuari eman dioten erantzuna, baina Euskal Herria ez dago frankismoaren gau ilunean bezala, eta aldaketa hau ez da zerutik erori.\nHemen gaude, besteak beste, Txikia zuelako guda izena. Aro berria irekitzen ahal da, batetik, aro zaharrari esker, eta bestetik, aro zaharrari agur esan eta berria abiatzeko hautuari esker. Onerako eta txarrerako, hala da, goraipatu beharrekoak gogoan, eta autokritika nahiz ardura politikoa gureganaturik. Sentitzen duguna politikoa da, emozio hauek politikoak dira. Politizazio erraldoia izan da euskal matxinada demokratikoa eta ziklo aldaketa mobilizazio politiko fase berria izanen da, derrigorrez, hurrengo urteetan hartuko dituen formak aurreikusterik ez dugun arren.\nZikloa esatean, finean, geure bizitzen ibilbideaz ere ari gara. Barneko zerbaiti ere agur esaten diogu guk ziklo baten itxieraz, horregatik atzematen dugu tristura ontzat hartzen dugun eta pozten gaituen aldaketa baten aurrean.\nJende askok dolua sentitzen ahal du hau guziaren aurrean. Dolua, oroimenak, tristura uneak, emozioak bor-bor, barne barnean errotuta baitaude korapiloak. Aldaketa estrategiko bat ez da ildo politikoaren inguruko eztabaida hutsa. Aldaketa estrategikoak orain artekoa zorrotz aztertu eta bide berriak lantzea eskatzen ditu eta honek eragin zuzena dauka gu guziongan.\nHau ere bizi beharra dago. Korapilo hauek gureak dira, eta kudeatu behar ditugu, aurre egin behar diegu. Beldurrik gabe, dolua maitasunaren adierazpena baita. Egindako hautu gogor eta zailaren araberako dolua sentitzea ulergarria ez ezik onuragarria delakoan nago. Dolua bizi beharra dago, beraz, barne korapiloari ihes egitea ez baita aro berria indar oroz bultzatuko onena. Baina kasu, dolua nostalgia bilakatzea ez litzateke ideia ona izanen. Nostalgiak begirada lainotzen du, bidearen hurrengo urratsak iraganean kokatuz. Ez, hori ez da ideia ona, ez baita aurrera egiten atzera begira.\nEzker abertzalea borroka komunitatea izan da eta da. Borroka jarduerak aldatu dira, mundua eta gure jendartea aldatu dira eta geu ere aldatu gara. Ezker abertzalea ez da duela 60 urtetakoa, zorionez. Ezker abertzalea bizirik dago, hain zuzen, aldatu delako.\nHonenbestez, norberaren lanaz gain, kolektiboki kudeatu beharko genituzke ziklo aldaketaren emozio korapilatsu hauek, ene ustetan. Partekatu behar ditugu, konplexurik gabe aipatu, kezkak eta zalantzei ihes egin gabe, elkarlana ahalbideratzen duten konplizitateak berretsiz. Jakin badakigu elkarrekin aritzea ezinbestekoa dela aldaketak lortzeko, baina ontzat eman behar dugu, halaber, elkarrekin aritzea gustuko dugula. Indibidualizazio eta tribalizazio garai hauetan errotiko aldaketen aldeko hautu partekatuaren balioa azpimarratu behar dugu, urte askotan egindako lanaren uzta baita.\nGogoeta emozional estrategiko berezi honen epizentro izan zen Baigorrira itzuliz, igandeko herri bazkarian bizitakoa aipatu nahiko nuke, testua bukatu aitzin.\nAltsasuko gazte preso den Adurren ama, hau da, Bel, igo zen oholtzara, bertan bildutako jendearen txalo eta emozio piztuen artean. Ziklo aldaketa korapilatsu honek badu bere kartografia eta bertan Altsasuk badu leku berezia. Espainiar agintariek ziklo zaharraren logikari segida eman nahi diotelako daude preso Altsasuko gazteak, ziklo berria nahi duelako dago gure herria Altsasuko gazte eta gurasoekin. Baigorrin ere begi bistakoa zen, dolua borroka emozio eta ilusio berriez erditzen ari baita.\nEz, nostalgia ez da ideia ona: ez dugu denbora galtzerik. Borroka berriak gure begien aitzin ditugu, mobilizazio erraldoietan atzematen dugu berpizten ari den indarra, gure garaiko gazte eroen amorru eta irrietan atzematen da enbor beretik sortu direla jada besteak.\nFloren Aoiz Monreal (Iratzar Fundazioko kidea)


Glamourraren bestaldea - Diario de Noticias de Alava\n'Distira eta Alderantzia' eleberria aurkeztu berri du Joxean Agirrek. 2018an hasitako trilogia baten bigarren partea da hau, eta Parisen girotuta dago, 1920ko hamarkadan\nainhoa bretos 08.03.2021 | 14:18\nGazteei zuzendutako nobela argitaratu du Joxean Agirrek. ruben plaza\nGazteei zuzendutako nobela argitaratu du Joxean Agirrek.\nSOZIOLOGIA ikasketak egin baditu ere, kazetaritzan eta literaturan aritu da bereziki Joxean Agirre Odriozola (Azpeitia, 1949). Eibarko ikastolan irakasle lanetan bi urtez jardun ondoren, Egin egunkariko kazetaria izan zen, eta Gara egunkariko kultura saileko erredaktore. Horrez gain, Bertsolari aldizkariko sortzaile eta zuzendaria ere izan da. 80ko hamarkadan literatura lantzen hasi zen, eta 1984an ikusi zuen argia bere lehenengo lanak: Longa kapa beltza. Ordutik, hainbat eta hainbat nobela argitaratu ditu.\nAurtengo otsailean kaleratu du azkena: Distira eta Alderantzia. Zehazki, Ispiluak eta Itsasoak izeneko liburuaren jarraipena da hau, eta Elkar argitaletxearen babesean argitaratu du. Dioenez, nobela konbentzionalak baino sinpleagoa da egitura aldetik, gazteei zuzenduta dago, tonu errealistagoa du, eta errazagoa izan da idazterako orduan. Dena den, dokumentazio lan txiki bat ere badu, bereziki argazkilaritza eta moda kontuei dagokienez.\nMODAREN ALDE EZKUTUA\nArgitaratu berri duen nobela hau trilogia baten bigarren partea da, eta 1920ko hamarkadako Parisen kokatuta dago. Agirrek azaldutakoaren arabera, garai horretan mendebaldeko munduaren zilborra zen Paris, artearen eta literaturaren arloan. Horrek eraman du idazlea bere lana bertan girotzearen hautua hartzera. Horrez gain, hantxe egin zituen bere ikasketak, hortaz, istorioa han kokatzea eroso egiten zitzaiola esan du.\nZehazki, nobela labur honek gai nagusi bi dituela azaldu du: "Euskal emigrazioa agertzen da, zuberotarrena bereziki, eta jantzien modaren mundua ere bai, baina mundu horren alderdi ezkutua, Coco Chanel eta Elsa Chiaparellirentzat lanean ari diren milaka emakume jostunen bizimodua". Bertan, maitasuna, gizarte diferentziak eta beste hainbat gai jorratzen direla esan du Agirrek.\nEuskal Herriko baserri batetik heldu eta argazkilari bihurtu den Maria Garrastazuk zuberotarrez hitz egiten duen neskato galdu bat topatuko du. Haren ama aurkitu nahian emango dituzte hurrengo asteak.\nEsan bezala, bilaketa horretan zehar, Belle Époque-ko glamourraren beste aldea ezagutuko dute. Izan ere, goi mailako modaren di-seinatzaile, modelo eta bezeroez gain, lantoki ilunetan arropa garestiak josten aritzen diren jostun apalak aurkeztuko ditu eleberri honek.\nDioenez, pertsonaia nagusia trilogiako lehenengo partean aurkeztutako Maria Garrastazu da, bainuetxean lanean hasi eta Parisen bukatzen duen Aizarnako neska. Ispiluak eta Itsasoak eleberrian ispiluak saltzen egiten zuen lan, oraingoan, ordea, argazkilari baten laguntzailea izango da. Hortaz, liburuan argazkilaritzari buruzko gogoeta batzuk agertzen dela kontatu du idazleak.\nEsan bezala, Zestoako bainuetxean lanean hasten den baserriko neska gazte bat da liburuko protagonista. Izan ere, idazlearen ama ere antzeko ibiltzen zela azaldu du, haren hitzetan: "Nire ama ere 17 urte zituela hasi zen bainuetxean lanean, eta haren omenez hasi nintzen trilogia hau idazten, ez dago beste inspirazio iturririk".\nDioenez, XX. mendearen lehen hamarkadan itsasoko bainuak modan jarri ziren, talasoterapia, alegia, eta orduan hasi zen lehorreko bainuetxeen gainbehera, "giro dekadente horretan kokatzen da hasiera. Ispilu enpresa batean lan egiten duen aristokrata dandy batek neska Zestoatik Parisera daraman arte".\nEleberri honek kontatzen duen istorioa oro har fikzioa bada ere, badu zerbait errealitatetik. Kokalekuak, esaterako, errealak direla aipatu du Agirrek, baita euskal emigrazioari buruz ematen diren datuak edo Bellevilleko emakume jostunei buruzko batzuk ere. Idazlearen ustez, badago pedagogia politiko bat gizarte diferentzien inguruan, "pedagogia hori helduentzako nobelan saihestu egin behar dela iruditzen zait, baina gazteei zuzenduan zilegi dela uste dut".\nTrilogia honen hirugarren parteak itxaron beharko du, momentuz, bigarrenak izango duen erantzun edo arrakasta neurtu arte behintzat. Dena den, esandakoaren arabera, jubilatu zenetik egunean ordu batzuk ematen ditu Agirrek idazten. Hortaz, etorkizunari begira baditu beste proiektu batzuk esku artean.\nBorroka baten testigu ironikoa.\nFikzio errealista bat.\n'Distira eta Alderantzia'


< Lur planetan astronauta | Lizarren gainetik hegan >\nKafe Anzokia, 2016-02-16. Ane Zabala eta Galder Perez, Gilkitxaro.\nAne Zabala eta Galder Perez pertsonaia ezagunak dira Bizkaiko kultur munduan; Gilkitxaro izenarekin egindako antzezlanengatik, beste artista batzuekin egindako kolaborazioengatik eta baita komunikazio alorrean egin dituzten ekarpen ugariengatik. Hain zuen ere, obra honek beren ibilbide pertsonala hartzen du gaitzat, ezagutzen ez genituen zenbait kontu erakutsita.\n40 urteetako krisialdiak jo dituelako aitzakia baliatuz, bizitzan atzera begiratzen dute eta hamaika urterekin irratsaio bat elkarrekin egin zuen lagun bikote bat deskubritzen dugu. Hor hasten da antzezlan hurbil eta xamur honen kontaketa nostalgikoa, gaztetako oroitzapenak taulara ekartzen dituena bide batez garai baten testigantza emateko.\nGilkitxaroren antzerkia baliabide urriei etekin handia ateratzean datza. Komiki zaharrak, argazkiak eta antzinako diskoak dira kasu honetan erabiltzen duten azpiegitura sentimentala, zer ginen eta zer garen erakusteko eta baita horretaz barre egiteko ere. Kafe Antzokiko publikoa izoztuta egon arren, bi aktoreak kapaz izan ziren poliki-poliki aretoa berotzeko beren ikuskizun atseginarekin.\nHori bai, esku-orrian Ane eta Galder txikien argazki ederra ikusi ondoren, uste dut obrak irabaziko lukeela argazkiok emanaldiaren zehar ikusterik balego, agian proiektore batekin, jokalariek erakusten dituztenean ez baitira ikusgai. Iruditzen zait protagonisten irudi zaharrek lagunduko lioketela ikusleari iraganerako bidaian barneratzen eta indartuko luketela obrak berez daukan alde xamur eta hunkigarri hori.


Ziarretak Zapaterori eskatu dio �elkarrizketan oinarritutako epe luzerako apustua� egiteko - GARA\nEAko idazkari nagusi Unai Ziarretak, Jose Luis Rodriguez Zapatero presidente espainolari eskatu dio «epe luzerako ikuspegiarekin, elkarrizketa berreskuratzean oinarritutako apustua» egin dezala, Euskal Herriak bizi duen gatazkari konponbidea emateko.\nSER irrati kateari eskainitako elkarrizketa batetan, Ziarretak onartu zuen egoera politiko «zaila» dagoela une honetan, eta hauxe gaineratu zuen: «gertatu denari buruz hausnarketa egiteko unean gaude, jakiteko zerk eragin duen elkarrizketen, eta bake eta normalizazio prozesuen haustura».\nHortik aurrera, bere aburuz, «ardurak non dauden begiratu baino, etorkizunari begiratu behar da», izan ere, «euskal gizarteak oso argi baitauka herri honek bizi duen gatazkarentzat irtenbide bakarra elkarrizketa eta negoziazioa dela, eta batez ere, beste aldeekin hitz egiteko bideak zabaltzea eta beren lekuan jartzea».\nAlde horretatik, iragarri zuen Zapaterok bere alderdiaren «babes osoa» izango duela, «errepikatu dezan oraingoan edozein arrazoirengatik arrakasta izan ez duena, baina bide bakarra etorkizunari begiratzea».\nAlderdiak, «atzera bilduta»\nEAko buruzagiaren iritzirako, alderdi politikoak, gaur egun, «beren analisietan atzera bilduta daude, eta haien arteko harremanak pixka bat hoztu dira», nahiz eta harremanok «berriz ere hartu beharko» direla gaineratu zuen.\nBihar Kongresu espainolean izango den eztabaidari buruz, Ziarretak baloratu zuen PP saiatuko dela «liskarra eta tirabirak» sortzen, eta hori dela-eta, berretsi zuen Zapaterok elkarriketaren aldeko apostua egin beharko lukeela PPren hitzei kasu egin gabe.


Free chat Goyder. Ausazko arrotz doan txateatu berehala Goyder tik.\nFree chat Goyder\nOngi etorri Chatroulette GoyderEdozein lekutan, munduko pertsona aleatory bat konektatzeko. Chatroulette Goyder dezakezu honako aukeren artean aukeratu:- Guztiak pertsona mota Goyder doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nGoyder hirien zerrenda:


Zein da Gasteizko blusen jatorria? Sustatu.eus - Teknologia albisteak\n2009-08-04 : 10:08\nGasteizko jaietako elementu garrantzitsuenak dira neska eta blusa koadrilak. Ama Zuriaren jaiak intentsitate handienaz ospatzeko modua blusa edo neska izatea dela diote, eta ez dira gutxi hori aukeratzen dutenak: 80 pertsona inguruko 20 taldetik gora daude... baina gutxik dakite zein den koadrila hauen jatorria.\nJatorrizkoa: Creative Commons Aitortu Partekatu © cc-by-sa: Shaury\nDuela urte asko, Los Alegrios koadrilakoek kontatu digutenez, lanetik irten eta zezenetara joaten ziren gasteiztarrak, La Blanca zezen-feria izaten zen egunetan; laneko jantziak aldatu gabe eta ardo zahatoa, txorizo otartekoa eta patxarana esku artean zutela. Irudi bitxia sortzen zen zezen plazan: harmailetako zati bakoitzak kolore bat zuen: errementarien urdina alde batetik, okinen txuria bestetik, Heineken banatzaileen berdea bestetik...\nZezenak bukatu eta tabernaz taberna itzultzen ziren erdialdera, alkohol karga ederraz. Itzulera hau abestuz eta dantzatuz egiten zuten, ardoak jendeari sortzen dion poztasuna dela-eta. Batzuk laster animatu ziren txistua eta danbolina ere eramatera, kantuekin batera jotzeko... langile taldeak ziren, bakoitza bere laneko uniformea jantzita, guztiak bere musikarekin eta txorakeriak egiten. Badirudi gasteiztarrek ondo pasatzen zutela hau ikustean, eta hor sortu ziren "paseillo" famatuak. Laneko jantziak, blusak alegia, ziren koadrila bakoitzaren ezaugarri nagusia... eta hortik ei dator kolektibo honen izena.\nBlusak, gaur egun\nGaur egun ofizializatu egin dira blusa eta neska koadrilak, eta ez dute bere jatorriarekin zerikusi zuzenik. Blusa eta Neska Batzordean elkartuta daude koadrila guztiak, eta bere esku daude Gasteizko jaietako ekitaldi asko. Laneko jantzietatik, era traketsean herrikotua izan den baserritar jantziaren estereotipora eboluzionatu dute (blusa beltz, urdin edo koadrodunak; marradun prakak; abarkak, txapela eta alkondara txuria). Talde hauek hainbat ekitaldi antolatzen dituzte: nagusien egoitzetara bisitak, dastatze gastronomikoak, umeentzako ekintzak... baina joan-etorriko "paseilloak" dira, zalantzarik gabe, blusen ekitaldi garrantzitsuenak.\nJaietarako apaindutako furgonetak, ehundaka alkohol litro, hiriaren gaurkotasunaren inguruko pankartak... blusa eta neska koadrilek daramatzaten gauzetako batzuk baino ez dira. Horietako asko ez dira zezenetara joaten, "paseilloa" bera bihurtu baita ekitaldi nagusia. Zezenketa izaten den tarte horretan, askok eta askok beste zerbait aukeratzen dute: mus partidak jokatu, pilota partida ikusi edo elkarrizketa arraroak izan, adibidez.\nBlusa koadrila gehienek kontratatutako txaranga edo fanfarre bat dute gaur egun, txistulariak beharrean. Aktuazio gogorrak dira: lehen egunean 18 orduko aktuazioa da, eta hurrengo egunetan arratsaldero eta gauero jo behar izaten dugu. Gainera, alor askotan ez dago koadrilekin ezer negoziatzerik: Blusa eta Neska koadrilen Batzordeak finkatuta ditu hainbat gauza (gehienezko prezioa, gauero 3rak arte jo beharra...). Baina hala ere, ondo pasatzeaz gain, badauzka beste alde aberasgarri batzuk. 15 txaranga inguru elkartzen gara Gasteizen, eta aukera polita izaten da fanfarreen arteko harremanak hasi etasendotzeko.\nJatorrizkoa: Gasteizko blusen jatorria Creative Commons Aitortu © cc-by: Ustekabe fanfarrea (Eibar)


Sarrera-probak - Itzulpena - UPV/EHU\nSarrera-probak - Itzulpena/\nPROBA ESPEZIFIKOA (2019-2020 IKASTURTEA)\nE.H.U./U.P.V.ko edozein titulaziotan sartzeko bete behar diren baldintza orokorrak Sartzeko Arautegian daude (http://www.sarrera.ehu.es/). 2019-2020 ikasturterako 60 PLAZAko muga ezarri da titulazio honetan.\nA Hizkuntza eta B Hizkuntza\nItzulpengintza eta Interpretazioko Graduan sartzeko beste hau ere erakutsi behar da: ikasleak aukeratzen duen A hizkuntzan (espainiera edo euskara) goi mailako ezagutza, eta berak hautaturiko B hizkuntzan (ingelesa edo frantsesa) maila aurreratua. Horretarako bakoitzari dagozkion gaitasun-probak gainditu beharko ditu ikasleak.\nGai dela uste duen bezainbat A eta B hizkuntzatan egin ahal izango du proba ikasleak. Hautaturiko B hizkuntzari dagokion egutegiaren arabera etorriko dira ikastegira ikasleak. B hizkuntza bat baino gehiagotako gaitasuna erakutsi nahi duenak dagozkion bi ariketetara aurkeztuko da. Proba-egunean 9:30etan ikastegiko iragarki-taulan jarriko den zerrendan zehaztuko da ikasle bakoitzak zein ordutan egin beharko duen ahozko ariketa.\nKalifikazioak eta gainerako prozedurak\nProba hauetako emaitza GAI edo EZ GAI baino ezin da izan. Behin-behineko emaitzak ekainaren 7an 12:00-tan aterako dira eta ekainaren 14an 12:00-tan behin-betikoak. Erreklamazioak SOILIK emailez egin ahal izango dira ekainaren 13ko 12.00 arte (emailak: natalia.vara@ehu.eus maite.munoz@ehu.eus )\nAriketa hauek gainditzeak ez dakar Graduan onartua izatea, eta, proba gaindituta izateaz gain, gainerako prozedura guztiak jarraitu behar dira, hala nola aurre-inskripziorakoak, hautatze-prozesukoak eta onarpenerakoak (ikus sarbideari buruzko informazioa eta baldintzak Unibertsitaterako Sarrera Gidan, ondoko helbide honetan: http://www.sarrera.ehu.es/).Proba gainditu eta edozein arrazoirengatik matrikula burutzen ez duenak, ariketak errepikatu beharko ditu ondorengo ikasturteetan matrikulatu nahiko balu. Era berean, beste unibertsitate bateko sarrera proba gainditu dutenek ere unibertsitate honetako azterketa egin beharko dute.\nSarrera-probarako izena emateko epea maiatzaren 13tik 20ra izango da (biak barne).\nArrunta: 84,43 €\n1. mailako Familia Ugaria: 42,21 €\n2. mailako Familia Ugaria eta ezgaitasunak dituzten ikasleak: 0,00€.\nAurkeztu behar diren dokumentuak:\nFamili Ugaria bazara: Famili ugariaren titulua eta Administrazio egoitzaren ziurtagiria edo Erroldatze ziurtagiria.\nEzgaitasunak dituztenak: Ezgaitasun ziurtagiria eta Administrazio egoitza EAEn duzula edo EAEn Erroldatuta zauden agiria.\nB hizkuntza Ingelesa duten ikasleen egutegia\n2019ko MAIATZAREN 22\n09:30 - 11:45. 1. ariketa (idatzia):\nIngelesez idatzitako testua A hizkuntzan laburtzea.\n1500-1600 hitzeko testua, 450-500 hitzetan laburtzeko.\nA hizkuntza bakarreko gaitasuna erakutsi nahi dutenek, 11:00etan aurkeztuko dute laburpena. A hizkuntza bietan gai direla erakutsi nahi dutenek, bi laburpenak aurkeztuko dituzte 11:45etan.\n12:00 - 13:00. 2. ariketa (idatzia):\nIngelesez entzundako 15 minutuko hitzaldia ingelesez laburtzea.\n13:30tik aurrera 3. ariketa (ahozkoa):\n10 minutuko elkarrizketa ingelesez.\nB hizkuntza Frantsesa duten ikasleen egutegia\n2019ko MAIATZAREN 23\nFrantsesez idatzitako testua A hizkuntzan laburtzea.\nFrantsesez entzundako 15 minutuko hitzaldia frantsesez laburtzea.\n13:30 - 17:00. 3. ariketa (ahozkoa):\n10 minutuko elkarrizketa frantsesez.\nFakultatearen web-gunean titulazioari buruzko informazio gehiago dago (ad. ikasketa planak edo iragan ikasturteetako etsamina-ereduak):


Antonio Gonzalez: "Saltsa ondo loditzea oso garrantzitsua da" - Bergara - Goiena.eus\nAntonio Gonzalez: "Saltsa ondo loditzea oso garrantzitsua da"\nMireia Bikuña 2018-05-17 16:30\nAzken hiru urteetako bakailao lehiaketa Aiz-Pe elkarteko sukaldariek irabazi dute. Antonio Gonzalezek eta Jenny Higuerok bikote ederra osatu dute; bada, aurten, beste lagun batekin aurkeztuko da Gonzalez hilaren 19ko bakailao lehiaketara.\nBakailaoa, olioa eta berakatzak. Horiek dira bakailao lehiaketarako parte-hartzaileek jasoko dituzten osagaiak. Guztiendako berberak. Eta horiekin egin beharko dute Pazkoetako bakailao onena. Goxoena.\nElkarteen arteko lehiaketa hilaren 19an egingo dute, San Martin plazan, 11:00etan. Eta, azken urteetako palmaresa ikusita, bakailao onena Osintxukoa dela esan daiteke, zalantza barik. "Egia esan, nahiko harrituta nago lehiaketan lortutako emaitzengatik: lehenengo urtean ez genuen saririk lortu; bigarrenean, bigarren lekuen geratu ginen; eta azken hiru urteetan, irabazi egin dugu", esan du Aiz-Pe elkarteko Antonio Gonzalezek.\nEta harridura hori bereziki dator bakailaoa pil-pil erara Pazkoetako lehiaketan bakarrik egiten duelako. "Gainera, ez zait askorik gustatzen bakailaoa eta etxean ere ez dut prestatzen. Pazkoetan bakarrik", dio, barrez.\nHark eta Higuerok egindako bakailaoaren gakoa non dagoen galdetuta, ez du erraz erantzuten. "Ez dakit. Guk ohiko erara egiten dugu". Akaso, saltsan dago trukoa? "Saltsa ondo loditzea oso inportantea da. Hori da pilpil eraren ezaugarri garrantzitsuena. Loditasun hori lortzeko, lapikoa mugitu egin behar da, bakailaoak duen gelatinak olioarekin bat egin dezan", kontatu digu.\nBeste laguntzaile bat\nLehiaketa irabazi duen hiru aldietan Higueroren laguntza izan du. Aurten, baina, beste laguntzaile bat topatu beharko du. "Jennyk ezkontza bat dauka. Hortaz, laguntzaile bila nabil", kontatu du, barrez.\nLau lagunek izango dute bakailao onena aukeratzeko ardura, eta aurrez zehaztutako irizpideak puntuatuko dituzte: zaporea, itxura, saltsa, gatz puntua... "Bakarka, bakailao guztiak probatuko ditugu eta bakoitzari puntuazio bat emango diogu. Ostean, lauron artean aukeratuko dugu irabazlea", esan du epaimahaiko kide Iñaki Agirrek.\nEra askotako bakailaoak daude eta horrek ere eragina dauka azken emaitzan. "Iaz, adibidez, Portugalgo bakailaoa erabili zuten. Jateko latza da eta ez du askorik laguntzen saltsa loditzen, baina emaitza goxoak egon ziren", dio. Prestatzeko era oso inportantea dela dio: "Pazientzia eta neurria ondo hartuta edukitzea ezinbestekoak dira”.


Mongaillard - Wikipedia, entziklopedia askea.\nHenri DE COLOMBEL (2014-2020)\n44° 12′ 25″ N, 0° 17′ 37″ E / 44.2069°N,0.2936°E / 44.2069; 0.2936Koordenatuak: 44° 12′ 25″ N, 0° 17′ 37″ E / 44.2069°N,0.2936°E / 44.2069; 0.2936\nBuzet-sur-Baïse, Lavardac, Vianne eta Xaintrailles\nMongaillard (frantsesez eta ofizialki: Mongaillard) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 191 biztanle zituen.\n2007an Mongaillard udalerrian erroldatutako biztanleak 191 ziren. Familiak 77 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 29 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 90 etxebizitza zeuden, 75 familiaren etxebizitza nagusia ziren, 9 bigarren erresidentzia ziren eta 5 hutsik zeuden. Etxebizitza guzti hauek 90etxeak ziren. 75 etxebizitza nagusietatik 61 bere jabearen bizilekua ziren, 11 alokairuan okupaturik zeuden eta 3 doan lagata zeuden; 1ek bi gela zituen, 8 etxek hiru zituzten, 25 etxek lau zituzten eta 41 etxek bost zituzten. 53 etxek euren parking plaza propioa zuten azpian. 30 etxetan ibilgailu bat zegoen eta 40 etxetan bat baino gehiago zituzten.\nMongaillard udalerriko biztanleria-piramidea 2009an .\n2007an lan egiteko adina zuten pertsonak 109 ziren, horien artean 85 aktiboak ziren eta 24 inaktiboak ziren. 85 pertsona aktiboetatik 77 lanean zeuden (44 gizon eta 33 emakume) eta 8 langabezian zeuden (5 gizon eta 3 emakume). 24 pertsona inaktiboetatik 9 erretiraturik zeuden, 3 ikasten zeuden eta 12 "bestelako inaktibo" gisa sailkaturik zeuden.\n2009an Mongaillard udalerrian 73 unitate fiskal zeuden, 186 pertsonek osaturik. Pertsona bakoitzeko diru-sarrera fiskalaren mediana urteko 16.967,5 euro zen.\n2007an zeuden 6 komertzioetatik, 1 janari enpresa zen, 2 ibilgailuen saltze eta konpontze enpresak ziren, 1 informazio eta komunikazio enpresa zen, 1 higiezinen enpresa zen eta 1 zerbitzu enpresa zen.\n2000. urtean Mongaillard udalerrian 17 nekazaritza-ustiategi zeuden, 440 hektarea erabiltzen.\nXaintrailles (2,9 km)\nLavardac (3,0 km)\nBarbaste (4,2 km)\nFeugarolles (4,5 km)\nSaint-Pierre-de-Buzet (5,3 km)\nPompiey (5,5 km)\nBNF: 152612576 (data)\nOrriaren azken aldaketa: 29 abendua 2019, 01:30.


Espainian egindako sei mugikor-joko arrakastatsu | Consumer\nEspainian egindako sei mugikor-joko arrakastatsu\nGero eta enpresa gehiagok animatu dute bideojokoen sektorean parte hartzera, krisiak ez baitu horren berri eman\narabera: Astelehena, 2016ko urriaren 24a\nIrudia: Michael Nugent\nGure herrialdeko lehen aisialdiko eta aisialdiko industria bezala finkatu dira bideojokoak. Krisiak ez diela eragin dirudi: 2015ean, 1.083 milioi euroko fakturazioa izan zuten bideojokoek, zinemak baino bi aldiz gehiago eta aurreko urtean baino %8,7 gehiago, Bartzelonako Games World berriaren arabera. Espainian garatutako mugikorretarako sei joko hauek ikusi besterik ez dago, eta aplikazioen dendetan arrakasta izaten ari dira.\nMugikorren jokoak, gorantz doan sektorea\nEspainia da Europan smartphoneak sartzen dituen herrialdea, eta, horrekin batera, mugikorrek gehien erabiltzen duten hirugarren plataforma bihurtu dira entretenimendu horren zale guztiek, kontsolaren eta ordenagailuaren atzetik. José María Moreno Espainiako Bideojokoen Elkarteko zuzendariak dioenez, gamerren %52k diote telefonoa dela jolasteko gailu gogokoena. Begiratu bat eman behar zaio metroaren edo trenaren bagoiari goiz batean, bidaiari askok mugikorreko jokoak erabiltzen dituztela egiaztatzeko.\nHorregatik, ez da harritzekoa Espainiako enpresa gero eta gehiagok interesa izatea sektore horretan. Madril, Valentzia eta, batez ere, Bartzelona, multinazional handien filialekin (King, Ubitsoft…) eta tokiko enpresekin (Social Point, Onmidrone, Winko edo Akamon) bideo-jokoak garatzen aritzen diren ikerketen kopurua nabarmen hazi da.\nHauek dira enpresa horiek garatu dituzten eta Apple-ko App Store eta Google Play-en arrakasta duten joko batzuk.\nIrudia: Super Evil Megacorp\nWorld Chef-en, sukaldariak sukaldari baten papera interpretatzen du. Negozioan hasi da jatetxe txiki eta apal batekin, eta, pixkanaka, jokalariak plater gehiago prestatzen eta bezero gehiago biltzen ikasi ahala, lokala handituz joan daiteke, eta establezimendu famatu bihurtu.\nIphone-erako eta Android mugikorretarako erabil daiteke.\nDragon Land plataforma-jokoa da, 3dko ikuspegia duena. Kanpaina moduan 100 maila baino gehiago biltzen ditu, eta jokalari anitzeko partidak ere eskaintzen ditu. Mailak dragoiekin miatzen dira. Dragoiek gaitasun desberdinak dituzte, denbora igaro ahala hobetu daitezkeenak. Paisaia koloretsuak, buru erronkariak eta zailtasun progresiboko desafioak.\nInfinite Skatater-en, jokalaria monopatin magiko baten gainean irristatzen da, Jona Dinges artistak diseinatutako izaera ia psikodelikoko agertoki ikusgarriak erabiliz. Bideojoko soil bat baino gehiago, sortzaileek abentura espiritual gisa definitzen dute; esperientzia hori oso gutxitan aurreikusten da mugikorrentzako joko batean.\nIrudia: Dragon Land\nJoko hau munduko edozein txokotan benetako jokalariei aurre egiteko pentsatuta dago. Lau minutuko borrokaldietan aurkariari aurre egitea da helburua, borrokalari talde heterogeneo bat kudeatuz (robot militarretatik hasi eta jainko mitologikoetara). Jokoan aurrera egin ahala, borrokalari berriak bil daitezke, taldea hobetzeko.\nLords and Castlesen, erresuma baten agindupean jartzen da jokalaria, munduko boteretsuena bihurtzeko asmoz. Baina ez da lan erraza: hiri ahalik eta atseginena diseinatu behar da, hiritarrentzako defentsa onak egin, armada etsaien aurkako borroketarako entrenatu, eta diplomatikoa egin, etsai komuna zanpatzeko beste erreinuekin aliantzak eginez. Estrategia eta plangintza erronka handia!\nJoko hau plataformen joko klasikoari dagokio, baina ez du klasikorik. Bertan pertsonaiak kubo-formako animaliak dira eta protagonistak jokalariaren kontrolpean daude.Patrick izeneko ahuntza. Bere misioa: harrapatuta geratu diren gainerako animaliak erreskatatzeaehiztari gaizto bat. OhMy Goatgarrantzitsuena da erreflexu onak izatea arazorik gabeko plataformak gainditzeko, milimetroko jauziak neurtuz eta 400 maila baino gehiagoko oztopo guztiak saihestuz.\napp bideojokoak juegos-eu movil-eu


Irekia Eusko Jaurlaritza - Gobierno Vasco :: Gaixo kronikoen tratamenduan sare sozialen erabilera sustatuko da\nGaixo kronikoen tratamenduan sare sozialen…\nEusko Jaurlaritzako Herritarrei Arreta Emateko zuzendaria den Alberto Ortiz de Záratek gaixo kronikoen tratamenduan sare sozialek duten erabilgarritasuna defendatuko du gaur, Donostiako Kursaal jauregian egingo den Paziente Kronikoaren Osasun Atentzioari buruzko III. Biltzar Nazionalean\nOsasun Berrikuntzarako Euskal Erakundeak eta Eusko Jaurlaritzako Osasun eta Kontsumo Sailak antolatu dute biltzarra, ikaskuntza sustatu, ikuspuntu berriak eman, jardunbide onak zabaldu eta erantzun berritzaileak eraikitzen laguntzeko helburuz.\nEmaitza horietan bertako profesional klinikoak dira protagonistak pazientearen atentzio zuzeneaneta paziente kronikoen beharrei hobekien erantzungo duen ereduaren bila.\nHauxe da Biltzarraren espiritua, ikuspegi bera partekatzen duten partaideen aliantza handibat: kronikotasunaren prebentzioa eta paziente kronikoen atentzioa hobetzea euren bizitzanzehar. Biltzarrean egiten diren hitzaldiekin, mahaiekin eta jardunaldiekin ideiak aurkeztunahi dira, jardunbide egokiak hedatu, pertsonak erlazionatu, eta berrikuntza-hazia erein,atentzio integratua, pazientearen eta profesional sanitarioaren arteko erlazioa, gaixotasunkronikoen prebentzioa, 2.0 sanitatea eta eHealth, berrikuntza paziente kroniko konplexuenerabileran edo etorkizuneko ospitaleak bezalako gaiei dagokionez.